钦定古今图书集成/历象汇编/岁功典/第080卷 > 《广东志书》 > 念奴娇〈冬晚山阴溪上〉 张炎
## 钦定古今图书集成/历象汇编/岁功典/第080卷 > 《广东志书》 > 念奴娇〈冬晚山阴溪上〉 张炎

行行且止，把乾坤收入，蓬窗深里。星散白鸥三四点，
数笔横塘清意。岸嘴冲波，篱根受月，野迳通邨市。疏
风迎面，湿衣原是空翠。　堪叹敲雪门荒，争棋墅冷，
苦竹鸣山鬼。纵使如今犹有晋，无复清游如此。落日
沙黄，远天云澹，弄影芦花外。几时归去，翦取一半烟
水。